Diari Oficial de la Generalitat Valenciana


Sumari del DOGV 3405, del 04-01-1999 (1998/11112)

Informació pública del Programa d'Actuació Integrada en l'àmbit de la Unitat d'Execució Única denominada Pianista Amparo Iturbi de València.
--------------------------------------------------------------------------------------------------------------------------------------------

### Dades del document

Número de DOGV
:   3405

Data del DOGV
:   04-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11737


Organisme emissor
:   Stirling, SL

Tipus de document
:   Anunci

Informació pública del Programa d'Actuació Integrada en l'àmbit de la Unitat d'Execució Única denominada Pianista Amparo Iturbi de València. [1998/X11158]
  
La Mercantil Stirling, SL, amb CIF B-96583109, i domicili social al carrer Comte de Trènor, núm. 4-1ª de València, CP 46745, ha formulat Programa d'Actuació Integrada en l'àmbit de la Unitat d'Execució Única denominada Pianista Amparo Iturbi de València, els límits del qual són: nord: carrer de la Pianista Amparo Iturbi, edifici de vuit altures amb façana principal al carrer del Dr. Caballero Lancry i un altre edifici de vuit altures amb façana principal a la Carretera de Malilla; sud: carrers d'Oltà i dels Drets Humans, i la mitjana de l'edifici de vuit altures que recau als carrers anteriorment citats; est: la Carretera de Malilla i un edifici de vuit altures que recau al carrer esmentat; oest: avinguda del Poeta Federico García Lorca. Al programa esmentat s'ha acompanyat Avantprojecte d'Urbanització, així com Pla de Reforma Interior modificatiu i document d'Homologació Sectorial Declarativa.
  
Que aquesta mercantil s'ha acollit al procediment simplificat previst en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Per tant, i en compliment del que disposen els articles 48.1.c), en relació amb el 46.2, 3 i 4, i 52.1 de la citada llei, s'estableix el termini d'informació pública del programa esmentat i de la resta d'instruments i documents que l'acompanyen, pel termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana
  
Durant el termini esmentat qualsevol persona interessada podrà consultar l'Acta de Protocolització del Programa i la resta d'instruments i documents ressenyats a la Notaria del senyor Manuel Ángel Rueda Pérez, sítia al carrer de Roger de Llúria, núm. 28 de València, des de les 10.00 fins a les 13.00 hores, els dies hàbils del període d'informació pública, i podrà limitar la seua intervenció a examinar la documentació que se li exhibesca o sol·licitar i obtenir còpies de l'Acta de Protocolització del Programa i dels instruments i documents ressenyats.
  
El programa esmentat juntament amb la resta d'instruments i documents, foren dipositats a l'Ajuntament de València, on podran ser igualment consultats durant idèntic període de temps i horari.
  
En el termini esmentat es podran presentar, tant al·legacions com alternatives tècniques distintes de l'exposada al públic, a l'Ajuntament de València, així com proposicions juridicoeconòmiques per a executar qualsevol de les alternatives.